Inno Nazionale della Repubblica

Inno Nazionale della Repubblica (itale "nacia himno de la respubliko") estas la nacia himno de San-Marino. Ĝi posedas nur melodion, ne tekston.

La himno estis komponita de Federico Consolo, komponisto kaj violonisto el San-Marino, kiu bazis ĝin sur ĥoralo el la 10-a jarcento. Je la  la Granda kaj Ĝenerala Konsilio dekretis ĝin kiel nacian himnon. Je la 30-a de septembro ĝi estis unuafoje prezentita en la Publika Palaco.

Antaŭ la akcepto de la himno oni sonigis ĉe ŝtataj aranĝoj armean marŝon de Ulisse Balsimelli. Al tiu marŝo ja ekzistis teksto.

 Neoficiala teksto 
La itala poeto Giosuè Carducci (1835–1907) verkis tekston, kiu harmonias kun la ritmo de la himno. Jen ĝia itala formo kun laŭvorta, ne laŭforma traduko:

 Originalo      tradukoOh antica Repubblica   Ho antikva respubliko,onore a te virtuosa!   honoron al vi multvirta!Onore a te   Honoron al vi,oh antica Repubblica!   ho antikva respubliko!Onore a te virtuosa!   Honoron al vi multvirta!Onore a te,   Honoron al vi,Generosa, fidente, virtuosa.   grandanima, fidoplena, multvirta!Oh, Repubblica,   Ho, respubliko,Onore e vivi eterna   honoron, kaj vivu eterneCon la vita   kun la vivoE gloria d'Italia   kaj la gloro de Italio!Oh antica Repubblica   Ho antikva respubliko,Onore a te.   honoron al vi!

La sanmarina registaro neniam oficiale aprobis aŭ agnoskis tiun tekston.

 Eksteraj ligiloj 

 La himno en aranĝo MP3

San-Marino
Kategorio:Naciaj simboloj de San-Marino
Kategorio:Kulturo de San-Marino